Hotel Lagoon Attitude**** - Anse La Raie - 697.689 Ft-tól
Hotel Lagoon Attitude**** - Anse La Raie
Üdvözöljük a Paradicsomban! Mauritius egyik legkiválóbb 4*-os All Inclusive Adults only szállodája a Nemzetközi Repülőtértől 50 km-re fekszik a sziget napsütötte északi oldalán, Anse La Raie gyönyörű öblében, közvetlenül az óceánparton.
Főoldal ›Afrika ›Mauritius ›Anse La Raie ›Hotel Lagoon Attitude**** - Anse La Raie
Üdvözöljük a Paradicsomban! Mauritius egyik legkiválóbb 4*-os All Inclusive Adults only szállodája a Nemzetközi Repülőtértől 50 km-re fekszik a sziget napsütötte északi oldalán, Anse La Raie gyönyörű öblében, közvetlenül az óceánparton. A hotel kiváló választás pároknak, nászutasoknak, illetve fiatal baráti társaságoknak: koncepciójának köszönhetően kizárólag felnőtt vendégeket fogad, így gyermekzsivajtól nem kell tartania, Ön végre csak a pihenésre és Párjára koncentrálhat. Akkor sem kell csalódnia, ha szórakozásra vágyik: napközben animációs programok és számtalan vízisport közül válogathat, esténként pedig élő zenés estek és DJ partyk várják.
A komplexum az Attitude hotellánc tagja, mely kiemelt hangsúlyt fektet a hagyományokra; kialakításában a modern hatás mellett nagy szerepet kaptak az autentikus elemek, éttermeiben a nemzetközi finomságokon kívül a kreol konyha ínyencségeit is felvonultatja. A szállodaláncot példás környezetvédelmi aktivitásáért több alkalommal Travelife Gold díjjal jutalmazták, ami a Lagoon Attitude Hotelben is mindenütt visszaköszön: kristálytiszta víz, tekintélyes méretű pálmák, kaktuszok és buja, egzotikus növények tarkítják a szálloda parkját, melyben sétálva okkal merül fel bennünk a gondolat, hogy egyenesen az Édenkertbe kerültünk. Egy feledhetetlen nászutat tervez? Válasszon a szálloda autentikus stílusú lakosztályai közül, melyek szabadtéri fürdőszobával, vagy a teraszon jakuzzival várják vendégeiket. A hotel partszakasza végig vulkáni kövekkel tarkított, mely szemet kápráztató kontrasztot nyújt a kék minden árnyalatában pompázó óceánnal ötvözve. A strandon egy szűkebb, homokos partszakaszt is kialakítottak, ahonnan kényelmesen lehet a vízbe ereszkedni.
A komplexumban főétterem, 2 a?la carte étterem, 2 snack étterem és 3 bár látja el a vendégeket. Napközben animációs programok, heti 5 alkalommal élő zenés estek, illetve 2 alkalommal DJ party (white beach party és medence party) garantálják a felhőtlen szórakozást. A szálloda 3 szabadtéri medencéje (egyikük fűthető) napernyőkkel és napozóágyakkal, strandtörölköző szerviz, WIFI a szobákban és a szálloda közös helységeiben, 2 teniszpálya világítással, asztalitenisz, darts, fitneszterem, torna, vízitorna, strandröplabda, jóga, szabadtéri fitnesz, Shuffleboard, táblajátékok, Power Dumbell, Nordic walking, kajak, vízibicikli, sznorkel, vitorlás, SUP, windsurf, Floating bike és az üvegfenekű hajók ingyenesen igénybe vehetők. Térítés ellenében: Spa és wellness központ szolgáltatásai, masszázs, gőzfürdő, hidromasszázs, szabadtéri jakuzzi, mosoda, autóbérlés, elektromos kerékpár, búvárkodás és búváriskola, katamarán túrák.
A 2 blokkból álló szállodában összesen 182 szoba és lakosztály található, melyek mindegyike rendelkezik hajszárítóval, telefonnal, légkondicionálóval, műholdas LCD tévével, széffel, minibárral, vízforralóval, ingyenes WIFI kapcsolattal és erkéllyel vagy terasszal. A Couple szobák 35 nm-esek, kertre néznek. Medencére, vagy óceánra néző szoba felár ellenében foglalható. A Lakosztályok 45 nm-esek, egylégterűek, a komplexum egy elkülönített felében találhatók, földszintiek és kertre néznek, kávéfőzővel is felszereltek. A szobák igazi különlegességét és romantikáját szabadtéri, süllyesztett fürdőkádjuk adja, melyet a lakótértől egy üvegajtó, illetve egy üvegfalú zuhanykabin választ el. A Jakuzzis lakosztályok 50 nm alapterületűek, a standard berendezéseken kívül kávéfőzővel is rendelkeznek, az erkélyen jakuzzi várja a vendégeket.
All inclusive: Dine around koncepció 3 étteremben, reggeli, ebéd és vacsora büférendszerben, korai és kései reggeli, tematikus estek, heti egyszer rumkóstoló, délutáni kávé/tea/sütemények, Sunday brunch, mauritiusi est és gálavacsora, a la carte vacsora a halétteremben (előzetes foglalás szükséges), fogyasztás a KOT NOU snack étteremben (esténként, autentikus mauritiusi finomságok; heti egy alkalommal főzőtanfolyam, illetve homár és halvacsora), fogyasztás a Taba-J mauritiusi snackbárban (mauritiusi streed food, vagy BBQ ebéd), bizonyos helyi alkoholos és alkoholmentes italok és koktélok 10:00-23:30 között. Térítés ellenében: egyéb étel és italfogyasztás, import italok, ázsiai a?la carte (előzetes foglalással).
Hotel Lagoon Attitude**** - Anse La Raie - közeli szállások:
Mauritius Anse La RaieKereső
Hotel Lagoon Attitude**** - Anse La Raie képek:
Fakultatív programok, Hotel Lagoon Attitude**** - Anse La Raie
Egyéb tudnivalók - Hotel Lagoon Attitude**** - Anse La Raie